《闻官输竹箭毛翎》
宋代·刘敞

边兵未云备，竞矜弓弩强。斯人久衔恩，献力固所当。

上山伐檀栾，入林候飞翔。岂无解网心，大义须勤王。

安得会稽岭，集居共工旁。安得解羽泽，在君礼义乡。

剪翎副之箭，一一坚且良。朝发摧西戎，夕发毙东羌。

不烦天下民，万里坐宁康。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。